S Königriich Lesotho (Sesotho: [lɪ'sʊːtʰʊ]), früehner Basutoland, isch ä parlamentarischi Monarchii im südlige Afrika. Lesotho isch än Enklave in Südafrika, wird also vollständig von siim einzige Nochberland umschlosse. Lesotho het aber nie politisch zu Südafrika ghört. Lesotho bedütet übersetzt S Land vo de Mensche wo Sotho schwätze, und mit däm isch s Südlige Sotho gmeint. S Land lit zwüschem 29 und 30 Grad südligi Breiti und zwüschem 28 und 30 Grad öschdligi Längi. Wäge siinere bsundrige Höchelag wird s Land au The Kingdom in the Sky (Änglisch für: S Königriich im Himmel) gnennt.